楊澄

楊澄，字憲父，四川潼川州射洪縣人，明朝政治人物。

生平
四川鄉試第五十五名舉人，成化五年（1469年）己丑科進士。授行人司行人，十四年三月擢試監察御史《明宪宗纯皇帝实录卷之一百七十六》：成化十四年三月己巳，授理刑太常寺博士戴仁、徐瑁、行人汪山、唐鼐、楊澄、知縣張泰、馬隆監察御史，仁山西道；瑁河南道；山福建道；鼐陝西道；澄雲南道；泰浙江道；隆湖廣道。，十四年四月實授雲南道御史《明宪宗纯皇帝实录卷之一百八十九》：成化十四年夏四月甲寅，命試監察御史徐瑁、戴仁、唐鼐、汪山、楊澄、馬隆、張泰俱實授，瑁河南道；仁山西道；鼐陝西道；山福建道；澄雲南道；隆湖廣道；泰浙江道；復除監察御史柳淳於雲南道。，十六年两淮巡盐，十九年三月貴州刷卷，二十二年十月坐事廷杖十，二十三年五月升大理寺右寺丞，弘治元年（1488年）九月進左寺丞，三年七月升左少卿。

弘治四年（1491年）五月升都察院左僉都御史、提督雁門等關兼巡撫山西《大明孝宗敬皇帝實錄·卷五十一》：弘治四年五月壬辰 升大理寺左少卿楊澄為都察院左僉都御史提督雁門等關兼巡撫山西。，六年五月被禮科都給事中林元甫弹劾粗鄙庸劣，令致仕。正德三年六月卒。

家族
曾祖楊清，祖楊景安，父楊紹廣，嫡母鮮氏；生母趙氏；繼母費氏。慈侍下《成化五年己丑科進士登科錄》：民籍，治《詩經》，年三十四歲中式成化五年己丑科第三甲第一百一十二名進士。正月初七日生，行三，曾祖楊清；祖楊景安；父楊紹廣；嫡母鮮氏；生母趙氏；紀母費氏。慈侍下，妻傅氏，繼妻陽氏；兄端；本，弟源；翀；允。由國子生中式四川鄉試第五十五名舉人，會試中式第一百九十名。。

參考

Category:射洪人
Category:明朝行人司行人
Category:明朝雲南道監察御史
Category:明朝大理寺丞
Category:明朝大理寺少卿
Category:明朝山西巡撫